Pielikums

Mārupes novada pašvaldības domes 30.07.2025. sēdes lēmumam Nr. 49

*Apstiprināts ar*

*Mārupes novada pašvaldības domes*

*2025.gada 30.jūlija*

*lēmumu Nr.49 (sēdes protokols Nr.3)*

***DARBA UZDEVUMS Nr. 28/2-8/-2025***

**detālplānojuma izstrādei nekustamā īpašuma “Lauviņas” (kadastra Nr. 80760120149), Mārupē, Mārupes novadā, teritorijai**

1. **Detālplānojuma izstrādes mērķis un pamatojums:**

**Detālplānojuma izstrādes teritorija** - nekustamā īpašuma “Lauviņas” (kadastra Nr. 80760120149), Mārupē, Mārupes novadā, teritorija ar kopējo platību 1,6964 ha, kuru ietver sauszemes robeža ar nekustamo īpašumu Pašvaldības iela - Rožu iela; nekustamais īpašums Sarmas iela 2 (kadastra Nr. 80760120921); Sarmas iela 4 (kadastra Nr. 80760120922); Sarmas iela 6 (kadastra Nr. 80760120923); Sarmas iela 8 (kadastra Nr. 80760120924); Sarmas iela 10 (kadastra Nr. 80760120925); Sarmas iela 12 (kadastra Nr. 80760120926); Sarmas iela 14 (kadastra Nr.  80760120927); Sarmas iela 16 (kadastra Nr. 80760120928); Pašvaldības nozīmes koplietošanas ūdensnoteka 3812223:P:27 – nekustamais īpašums Pakaviņu iela 11 (kadastra Nr. 80760121163); nekustamais īpašums Pakaviņu iela 9 (kadastra Nr. 80760121162); nekustamais īpašums “Eglaines” (kadastra Nr. 80760120057), nekustamais īpašums Pakaviņu iela 5 (kadastra Nr. 80760120831), un nekustamais īpašums Rožu iela 50 (kadastra Nr. 80760121064).

Detālplānojuma teritorijai piekļuve nodrošināta no pašvaldības ielas Rožu iela (zemes vienība ar kadastra Nr. 8076 012 0144).

Detālplānojuma teritorija attēlota darba uzdevuma pielikumā.

**Detālplānojuma izstrādes mērķis –** veikt īpašuma sadali apbūves gabalos atbilstoši teritorijas plānojuma noteiktajai izmantošanai, veidot vienotu ceļu tīklu detālplānojuma teritorijā un tai pieguļošajās teritorijās.

**Detālplānojuma izstrādes pamatojums** *–* nekustamā īpašuma “Lauviņas” (kadastra Nr. 80760120149), Mārupes pagastā, Mārupes novadā, īpašumu paredz sadalīt 9 apbūves gabalos, kur piekļuves nodrošināšanai detālplānojuma teritorijā būs nepieciešams veidot ielu.

Detālplānojuma izstrādi attīstības iecerei paredz Teritorijas attīstības plānošanas likuma 28.panta trešā daļa, kas nosaka, ka detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem un, ja normatīvajos aktos nav noteikts citādi, kā arī Ministra kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem" 39.2. apakšpunkts, kas paredz, ka detālplānojumu izstrādā, ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus.

**Detālplānojums izstrādājams saskaņā ar***:*

* + - 2013. gada 18. jūnijā apstiprināto Mārupes novada (šobrīd Mārupes pilsētas un Mārupes pagasta) teritorijas plānojumu 2014. – 2026. gadam;
    - „Lokālplānojumu Mārupes un Tīraines ciemu ielu tīkla un sarkano līniju precizēšanai, ietverot priekšlikumus atsevišķu zemes vienību funkcionālā zonējuma grozīšanai” (turpmāk tekstā – Sarkano līniju lokālplānojums), apstiprināts ar 2017. gada 30.augusta Mārupes novada domes saistošajiem noteikumiem Nr. 24/2017.
    - Teritorijas attīstības plānošanas likumu;
    - Ministra kabineta 2014.gada 14.oktobra noteikumiem Nr.628 „Noteikumi par pašvaldību teritorijas attīstības plānošanas dokumentiem";
    - Ministra kabineta 2013.gada 30.aprīļa noteikumiem Nr.240 „Vispārīgie teritorijas plānošanas, izmantošanas un apbūves noteikumi”, ciktāl tie nav pretrunā ar Mārupes novada (šobrīd Mārupes pilsētas un Mārupes pagasta) teritorijas plānojuma teritorijas izmantošanas un apbūves noteikumiem;
    - Ministru kabineta 2014.gada 8.jūlija noteikumiem Nr.392 „Teritorijas attīstības plānošanas informācijas sistēmas noteikumi”;
    - Ministru kabineta 2018. gada 4. septembra noteikumiem Nr. 558 "Dokumentu izstrādāšanas un noformēšanas kārtība";
    - citiem spēkā esošajiem normatīvajiem aktiem un Mārupes novadā izstrādātajiem attīstības plānošanas dokumentiem, tai skaitā ievērojot:
      * lokālplānojumu nekustamajam īpašumam “Mežciems” (apstiprināts ar Mārupes pašvaldības domes 2023.gada 28. februāra lēmumu Nr.55 (sēdes protokols Nr.4) un izdoti saistošie noteikumuNr. 6/2023, (dokumentācija pieejama <https://geolatvija.lv/geo/tapis#document_26665>);
      * izstrādes stadijā esošo Mārupes novada teritorijas plānojumu (Mārupes novada Teritorijas plānojums 2024.-2036.gadam) (dokumentācija pieejama <https://geolatvija.lv/geo/tapis#document_23783>);

**Nepieciešamie dati un dokumenti detālplānojuma izstrādes nodrošināšanai**:

* Mārupes novada pašvaldības domes lēmums par detālplānojuma izstrādes uzsākšanu un nodošanu publiskajai apspriešanai;
* Darba uzdevums detālplānojuma izstrādāšanai;
* Līgums par detālplānojuma izstrādi un finansēšanu;
* Darba uzdevumā minēto un Teritorijas attīstības plānošanas informācijas sistēmā (Turpmāk - TAPIS) pieteikto institūciju izsniegtie nosacījumi, kas attiecas uz plānojamo teritoriju, kā arī šo institūciju atzinumi;
* Topogrāfiskais materiāls ar noteiktību M1: 500, ne vecāks par 1 gadu, kas saskaņots SIA „Mērniecības datu centrs”.

1. **Detālplānojuma izstrādes uzdevumi:**
   1. Izstrādāt risinājumu nekustāmā īpašuma sadalīšanai apbūves gabalos, nosakot konkrētu atļauto izmantošanu un detalizētus apbūves noteikumus katrai zemes vienībai detālplānojuma teritorijā, nodrošinot to atbilstību teritorijas izmantošanas un apbūves noteikumu prasībām un citu normatīvo aktu prasībām, tai skaitā, ievērojot ūdensnoteku aizsargjoslu aprobežojumus;
   2. Izstrādāt perspektīvo transporta infrastruktūras risinājumu, lai nodrošinātu vienotu transporta tīklu teritorijā un sasaisti ar apkārtējām teritorijām, noteikt ielu kategorijas.
   3. Pamatot apbūves telpisko risinājumu, ievērojot zemesgabalu un iespējamā apbūves laukuma ģeometrisko dimensiju racionalitāti un platības, novietojumu pret ielu, ievērojot ielu hierarhisko nozīmi, paredzēt teritorijas labiekārtojumu.
   4. Paredzēt lietus ūdens novadīšanas risinājumus, raksturojot to novadīšanas vietu un kapacitāti.
   5. Izstrādāt ar blakus īpašumiem saistītu visu nepieciešamo inženierkomunikāciju (elektroapgādes sistēmu, gāzes apgādes sistēmu, elektronisko sakaru sistēmu, ūdensapgādes un kanalizācijas sistēmu izveidošanu) nodrošinājuma shēmas saskaņā ar atbildīgo institūciju nosacījumiem un novada pašvaldības apbūves noteikumu prasībām.
   6. Noteikt ielu sarkanās līnijas, aizsargjoslas un citus apgrūtinājumus.
   7. Veikt normatīvajam regulējumam atbilstošu sugu un biotopu izpēti detālplānojuma teritorijā, ja tas tiek pieprasīts atbildīgo institūciju nosacījumos.
   8. Pirms pilna detālplānojuma projekta izstrādes, detālplānojuma teritorijas attīstības priekšlikuma skici un plānotās atļautās izmantošanas aprakstu (Detālplānojuma risinājuma priekšlikums) iesniegt izvērtēšanai detālplānojuma Izstrādes vadītājam.
   9. Izstrādāt detālplānojuma projekta redakcijas atbilstoši pašvaldības domes pieņemtajiem lēmumiem, publiskās apspriešanas rezultātiem un institūciju atzinumiem.
   10. Sagatavot pārskatu par detālplānojuma izstrādes procesu. Pārskatu par detālplānojuma izstrādes procesu sagatavot katrā no detālplānojuma izstrādes posmiem atbilstoši faktiski notikušajām darbībām.
   11. Veikt sabiedrības līdzdalības nodrošināšanas pasākumus, tai skaitā izskatīt privātpersonu iesniegumus un organizēt sabiedriskās apspriedes un citas darba gaitā nepieciešamās sanāksmes. Uzdevuma ietvaros, Detālplānojuma Izstrādātājs nodrošina arī apspriešanas informatīvo materiālu sagatavošanu, sanāksmju protokolēšanu, apkopo to rezultātus un atbilstoši precizē detālplānojumu.
   12. Pieprasīt caur Teritorijas attīstības plānošanas informācijas sistēmas (turpmāk – TAPIS) no institūcijām nosacījumus un atzinumus, un atbilstoši precizēt detālplānojumu.
   13. Pirms lēmuma pieņemšanas par detālplānojuma apstiprināšanu, iesniegt detālplānojuma projekta galīgās redakcijas grafisko materiālu digitālā veidā Mārupes novada pašvaldības datu bāzes uzturētājam SIA “Mērniecības datu centrs”, saņemot atbilstošu saskaņojumu uz detālplānojuma grafiskās daļas.
2. **Īpašie nosacījumi detālplānojuma izstrādē:**

**3.1.** Teritorijas atļautā izmantošana nosakāma atbilstoši 2013. gada 18. jūnijā apstiprinātā Mārupes novada (šobrīd — Mārupes pilsētas un Mārupes pagasta) teritorijas plānojuma 2014.–2026. gadam nosacījumiem — funkcionālās zonas Savrupmāju apbūves teritorijas apakšzonai Retināta savrupmāju apbūve ciemos (DzS1) un Transporta infrastruktūras teritorijas apakšzonai Autotransporta infrastruktūras objektu teritorijas (TR) — atbilstoši ceļu tīkla izmantošanas un apbūves prasībām.

**3.2.** Detālplānojuma teritorijā paredzēt caurbraucamas ielas izveidi, nodrošinot tās pievienojumu detālplānojuma dienvidu daļā esošajai teritorijas plānojumā (Sarkano līniju lokālplānojumā) paredzētajai ielai.

**3.3.** Jaunveidojamo zemes vienību piekļuvei (ja nepieciešams) paredzēt E kategorijas ielu ar sarkano līniju platumu vismaz 12 m.

**3.4.** Strupceļus, ja tie paredzēti piekļuvei vairāk kā diviem jaunveidojamiem īpašumiem, paredzēt ar minimālo sarkano līniju platumu 12 m un apgriešanās laukumu, kura izmērs sarkano līniju robežās nav mazāks par 14 m × 14 m.

**3.5.** Ceļi jāizdala atsevišķās zemes vienībās.

**3.6.** Detālplānojuma teritorijā paredzēt elektroapgādes, gāzes apgādes, elektronisko sakaru, ūdensapgādes un kanalizācijas sistēmu izveidi, ievērojot atbildīgo institūciju nosacījumus un novada saistošo apbūves noteikumu prasības.

**3.7.** Paredzēt centralizētās ūdensapgādes un kanalizācijas sistēmu izbūvi ar pieslēgumu pie novada centralizētajām inženiertīklu sistēmām.

**3.8.** Detālplānojuma izstrādes gaitā iespēju robežās ņemt vērā izstrādes stadijā esošā Mārupes novada teritorijas plānojuma 2024.–2036. gadam risinājumus un apbūves noteikumus, ciktāl tie nav pretrunā ar spēkā esošo teritorijas plānojumu.

1. **Publiskā apspriešana un informēšana:**
   1. Detālplānojuma izstrādes gaitā paredzētie sabiedrības līdzdalības pasākumi:
      1. Priekšlikumu iesniegšana uzsākot detālplānojuma izstrādi, kas ilgst ne mazāk kā 4 nedēļas, par ko paziņojumi publicējami TAPIS sistēmā, vietējā laikrakstā „Mārupes Vēstis” un Mārupes novada tīmekļa vietnē [www.marupe.lv](http://www.marupe.lv), kā arī nosūtāmi pieguļošo nekustamo īpašumu īpašniekiem. *Paziņojumā par detālplānojuma izstrādes uzsākšanu un privātpersonu priekšlikumu iesniegšanu iekļaujama informācija, ka ievērojot izmaiņas normatīvajā regulējumā, turpmākajā izstrādes procesā papildus paziņojumu par detālplānojuma publisko apspriešanu pašvaldība vairs nenosūtīs*. *Kā arī paziņojumā norādāms, ka uzsākoties publiskai apspriešanai paziņojumu uz savu e-pastu ir iespējams saņemt reģistrējoties ģeoportāla www.geolatvija.lv paziņojumu saņemšanai par detālplānojuma izstrādes procesa tālāko virzību.*
      2. Paziņojumi par publisko apspriešanu, kas publicējami TAPIS sistēmā, vietējā laikrakstā „Mārupes Vēstis” un Mārupes novada tīmekļa vietnē [www.marupe.lv](http://www.marupe.lv).
      3. Informatīvā stenda izvietošana publiskajā ārtelpā pēc iespējas tuvāk detālplānojuma teritorijai. Informatīvajam stendam jābūt vismaz A1 formātā un izturīgam pret apkārtējo vidi. Informatīvajā stendā norāda kvadrātkodu (Quick Response Code), detālplānojuma izstrādes pamatojumu, mērķi un īsu risinājuma aprakstu (vizuālā, grafiskā un teksta informācija par detālplānojuma risinājumu, tai skaitā atļautā izmantošana, satiksmes infrastruktūra un inženierkomunikācijas) kā arī informāciju par būtiskākajām izmaiņām un plānoto attīstības ieceri.
      4. Priekšlikumu sniegšana par apspriešanai nodoto detālplānojuma projektu, tos iesniedzot ģeoportālā sadaļā “Plānošanas dokumenti”, meklētāja logā ievadot plānošanas dokumenta nosaukumu un izvēloties “Iesniegt priekšlikumu”, vai pa pastu vai elektroniski pašvaldībai.
      5. Paziņojums par detālplānojuma apstiprināšanu:

* Izdevumā „Latvijas Vēstnesis”, pašvaldības vietējā informatīvajā izdevumā „Mārupes Vēstis”, Mārupes novada pašvaldības mājas lapā [www.marupe.lv](http://www.marupe.lv) un TAPIS sistēmā;
* Paziņojums detālplānojuma ierosinātājam un teritorijā ietilpstošo nekustamo īpašumu īpašniekiem tiek paziņots Administratīvā procesa likumā noteiktajā kārtībā.

1. **Projekta sastāvs:**
   1. ***Paskaidrojuma raksts***.

* teritorijas pašreizējās izmantošanas apraksts un attīstības nosacījumi;
* detālplānojuma izstrādes pamatojums;
* detālplānojuma risinājumu apraksts sasaistīti ar blakus teritoriju izmantošanu un plānoto ceļu tīklu, ietverot apstiprināto detālplānojumu risinājumu analīzi;
* pasākumus piekļuves nodrošināšanai un pievienojumi pie pašvaldības ceļa;
* hidroloģisko un melioratīvo apstākļu raksturojums, esošās melioratīvās situācijas atbilstība meliorācijas kadastra informācijai;
* pasākumi teritorijas apbūves inženiertehniskajai sagatavošanai;
* pasākumi trokšņa līmeņa mazināšanai (ja nepieciešams);
* teritorijas labiekārtojuma risinājumi un tās apsaimniekošana;
* ziņojums par detālplānojuma atbilstību vietējās pašvaldības teritorijas plānojuma prasībām.
  1. ***Grafiskā daļa***:

5.2.1. Esošā teritorijas izmantošana:

* zemes īpašumu robežas ar zemes kadastra numuru;
* teritorijas esoša izmantošana un zemes lietošanas veids;
* sarkanās līnijas, aizsargjoslas, ceļa servitūti, citi apgrūtinājumi;
* inženierkomunikāciju tīkli,
* meliorācijas (ja nepieciešams) un lietus ūdeņu novadīšanas sistēmas;
* ceļi;
* apbūve;
* citi objekti.

5.2.2. Plānotā teritorijas izmantošana:

* īpašumu robežas (plānotās zemes vienības robežas, paredzot piekļūšanas iespējas pie katras);
* funkcionālā zona vai apakšzona katrai zemes vienībai;
* priekšlikums zemes lietošanas mērķim katrai zemes vienībai;
* satiksmes infrastruktūras un inženierkomunikāciju shēmas, ielu šķērsprofili, shematiskus ielu un ceļu profilus;
* ielas sarkanās līnijas, būvlaides, apbūves līnijas;
* apgrūtinātās teritorijas, aizsargjoslas (objekti un teritorijas, kam tās nosaka), servitūti;
* pašvaldības kompetencē esošās apgrūtinātās teritorijas;
* aizsargjoslu un apgrūtinājumu saraksts katram zemesgabalam ar apgrūtinājumu klasifikācijas kodiem;
* plānotās apbūves shēma, ieteicamais izvietojums;
* publiskās ārtelpas teritorijas, ja tādas paredzētas;
* meliorācijas sistēmas pārkārtošanas plāns (ja attiecināms)
* lietusūdeņu novadīšanas risinājumi;
* adresācijas priekšlikumi;
* zemes ierīcības darbu plāns, norādot arī kadastra apzīmējuma numurus plānotajām zemes vienībām;
* to nekustamo īpašumu, kurus tieši ietekmē detālplānojuma risinājumi, īpašnieku saskaņojums uz grafiskās daļas (ja attiecināms).

5.3***. Teritorijas izmantošanas un apbūves nosacījumi:***

Ietverami detalizēti teritorijas izmantošanas nosacījumi, apbūves parametri un aprobežojumi katrai zemes vienībai, tai skaitā institūciju nosacījumos pieprasītie:

* nosacījumi papildizmantošanas piemērošanai;
* prasības ceļu un piebrauktuvju izbūvei;
* vides pieejamības nosacījumi;
* publiskās ārtelpas labiekārtojuma nosacījumi (ja paredzēts);
* apbūves teritoriju labiekārtojuma nosacījumi;
* prasības inženiertehniskajam nodrošinājumam;
* prasības ugunsdzēsības prasību ievērošanai;
* nosacījumi apbūves arhitektoniskajam risinājumam;
* prasības būvju izvietojumam, autostāvvietām, funkcionāli saistītajam inženiertehniskajam nodrošinājumam un labiekārtojumam, paredzētajiem papildizmantošanas veidiem;
* citi nosacījumi atbilstoši detālplānojuma risinājumam.
  1. ***Detālplānojuma realizācijas kārtība***.

Plānojamās teritorijas juridisko īpašnieku apstiprināts detālplānojuma apbūves realizācijas plāns, kurā jānorāda:

* Teritorijas inženiertehniskās sagatavošanas darbi un to secība;
* detālplānojumā paredzēto inženierkomunikāciju, satiksmes infrastruktūras un apbūves būvniecības kārtas un to secība;
* labiekārtotās ārtelpas teritorijas izveides un apsaimniekošanas nosacījumi (ja paredzēts);
* detālplānojumā paredzēto uzdevumu īstenotājs (finansētājs);
* uzbūvēto inženierkomunikāciju, ceļu un citas publiskās infrastruktūras apsaimniekotājs;
* detālplānojuma realizācijas termiņi.

5.5. ***Administratīvā līguma par detālplānojuma īstenošanu projekts***.

Īpašie nosacījumi administratīvajam līgumam:

* sagatavojams atbilstoši saskaņotajai detālplānojuma realizācijas kārtībai;
* jāparedz ielu un galveno inženierkomunikāciju (elektroapgāde, ūdensapgāde un sadzīves kanalizācija) izbūve pirms teritorijas sadales un apbūves veikšanas;
* jāparedz jaunveidojamo ielu un atbilstošās zemes vienības atsavināšana pašvaldībai pēc ceļu pilnīgas izbūves un nodošanas ekspluatācijā, kad tām tiek nodrošināta publiska piekļuve;
* līdz ielu nodošanai pašvaldības īpašumā, jānodrošina detālplānojuma teritorijā esošo ielu vai piebrauktuvju, kas nodrošina piekļuvi citiem īpašumiem vai publiskajai ārtelpai koplietošanas funkcija, pašvaldības ielas statuss attiecībā uz caurbraucamas ielas posmu.

5.6. ***Pārskats par detālplānojuma izstrādi***.

* vietējas pašvaldības lēmumi par detālplānojuma izstrādi, ietverot lēmumu pielikumus, darba uzdevums;
* ziņojums par institūciju nosacījumiem, to ievērošanu vai noraidīšanu, nosacījumi pielikumā;
* ziņojums par institūciju atzinumiem un tajā ietverto iebildumu vērā ņemšanu vai noraidīšanu, institūciju atzinumi;
* ziņojums par publiskās apspriešanas norisi un tās ietvaros notikušajiem sabiedriskās apspriedes pasākumiem;
* publiskās apspriešanas materiāli, tai skaitā paziņojumi un publikācijas presē, apliecinājumi par paziņojumu nosūtīšanu, sanāksmju protokoli.
* ziņojums par detālplānojuma izstrādes uzsākšanas un publiskās apspriešanas gaitā saņemtajiem fizisko un juridisko personu iesniegumiem, to vērā ņemšanu vai noraidīšanu, norādot noraidījuma pamatojumu;
* saņemtie privātpersonu priekšlikumi un iebildumi, uz tiem sniegtās atbildes;
* līgums par detālplānojuma izstrādi un finansēšanu;
* cita informācija, kas izmantota detālplānojuma izstrādei;
* servitūta līgumi (ja tādi ir).

1. **Detālplānojuma izstrādē iesaistāmās institūcijas.**

Institūcijas, kurām pieprasa nosacījumus detālplānojuma izstrādei un atzinumus par izstrādātajām detālplānojuma redakcijām:

6.1. jānodrošina to institūciju sniegtās informācijas un nosacījumu ievērošana, kā arī atzinumu pieprasīšana, kuras nepieciešamību sniegt nosacījumus un saņemt atzinumus pieteikušas Teritorijas attīstības plānošanas informācijas sistēmā;

6.2. jānodrošina sekojošu institūciju nosacījumu un atzinumu saņemšana:

* Vides valsts dienesta Atļauju pārvalde;
* Veselības inspekcija;
* AS „Sadales tīkli” Pierīgas reģions;
* AS „Gaso”;
* SIA „Mārupes komunālie pakalpojumi”;
* VSIA “Zemkopības ministrijas nekustamie īpašumi”;
* Mārupes novada Pašvaldības īpašumu pārvalde;

1. **Iesniedzamā dokumentācija:**

Visiem dokumentiem jābūt noformētiem atbilstoši normatīvajiem aktiem par dokumentu noformēšanu un savietojamiem iekļaušanai TAPIS sistēmā.

**Prasības noformējumam un eksemplāru skaitam**

|  |
| --- |
| **Detālplānojuma risinājuma priekšlikums (2.11.punkta prasība)** |
| * Iesniedzams elektroniski: teksta daļa \*word formātā un grafiskā daļa \*dgn formātā (savietojams ar programmatūru MicroStation V8), kā arī portatīvā dokumenta formātā \*pdf uz elektroniskā datu nesēja vai nosūtot detālplānojuma izstrādes vadītājam uz elektroniskā pasta adresi ( [anda.sprude@marupe.lv](mailto:anda.sprude@marupe.lv)). |
| **Detālplānojuma 1.redakcija** un Pārskats par detālplānojuma izstrādi |
| **Ietverot visas sadaļas un pielikumus iesniedzams elektroniski**:   * teksta daļa \*word formātā un grafiskā daļa \*dgn formātā (savietojams ar programmatūru MicroStation V8), kā arī formātā \*pdf nosūtot detālplānojuma izstrādes vadītājam uz elektroniskā pasta adresi ( svetlana.buraka@marupe.lv). Visās sadaļās veido mapes elektroniskā veidā, Paskaidrojuma rakstam, Apbūves noteikumiem kopā ar detālplānojuma realizācijas kārtību, Grafiskās daļas plāniem. Viens dokuments jāveido ar e-parakstu, kuru paraksta izstrādātājs un zemes gabala īpašnieks. * Ievēro autortiesības un norādes uz informācijas avotiem; * Grafiskā daļa: * uz LKS-92 TM koordinātu sistēmā izstrādātas, SIA “Mērniecības datu centrā” saskaņotas topogrāfiskās kartes pamatnes, kura nav vecāka par vienu gadu; * mēroga noteiktība M 1: 500, izdrukas mērogs ne mazāks kā 1:1000, nodrošinot sniegtās informācijas pārskatāmību; * funkcionālo zonu apzīmējumi – krāsojums un burtu indeksi – atbilstoši spēkā esošajam Mārupes novada (šobrīd Mārupes pagasta un Mārupes pilsētas) teritorijas plānojumam; * jāpievieno teritorijas izvietojuma shēma un lietotie apzīmējumi; * rasējumu lapu labajā apakšējā stūrī rakstlaukums (pasūtītājs, izstrādātājs, detālplānojuma nosaukums, rasējuma lapas nosaukums, mērogs, kā arī plānojuma izstrādātāja, daļas vai sadaļas vadītāja un tehniskā izstrādātāja uzvārds); * zemes ierīcības darbu plāns, ko elektroniski parakstījusi zemes ierīcības darbos sertificēta persona; * to personu, kuru īpašumi tieši saistīti ar detālplānojuma risinājumu, elektronisks saskaņojums uz detālplānojuma grafiskās daļas. |
| **Detālplānojuma galīgā redakcija** un Pārskats par detālplānojuma izstrādi |
| Tās pašas prasības noformējumam kā detālplānojuma 1.redakcijai**, bet papildus:**   * pirms detālplānojuma projekta iesniegšanas apstiprināšanai Mārupes novada pašvaldības domei, detālplānojuma galīgās redakcijas Grafiskā daļa digitālā veidā (\*dgn. formātā) iesniedzama Mārupes novada pašvaldības datu bāzes uzturētājam (SIA „Mērniecības datu centrs”, tālr.67496833), saņemot atbilstošu saskaņojumu uz detālplānojuma Grafiskās daļas; * Ziņojumu sagatavošanai pirms lēmuma pieņemšanas par detālplānojuma apstiprināšanu Mārupes novada pašvaldībā iesniedzams elektroniski pilns eksemplārs, kurā ietverts: * Detālplānojuma apstiprināmā redakcija, attiecīgi \*doc. formātā un vektordatu formā \*dgn. formātā, kā arī pilnu versiju \*pdf. formā. Dokuments elektroniski sagatavojams dalīts ievietošanai TAPIS sistēmā). * visi izsniegto nosacījumu un saskaņojumu, kā arī pārējās korespondences, elektroniskie oriģināleksemplāri. |

1. **Izstrādes termiņi.**

**Darba uzdevums ir derīgs 2 (divus)** gadus no lēmuma pieņemšanas dienas.

Sagatavoja:

Attīstības un plānošanas pārvaldes Teritorijas plānotāja A.Sprūde

***Pielikums darba uzdevumam*** ***Nr.*** ***28/2-8/8-2025***

***Detālplānojuma teritorija***

*nekustamā īpašuma “Lauviņas” (kadastra Nr.* 80760120149*), Mārupē, Mārupes novadā, teritorija, ar kopplatību 1,6964 ha*

*izkopējums no Mārupes novada*

*(šobrīd Mārupes pilsētas un Mārupes pagasta) teritorijas plānojuma*



Apzīmējumi:

|  |  |
| --- | --- |
| Retināta savrupmāju apbūve ciemos (DzS1)  Darījumu un apkalpes objektu apbūves teritorija (PD)  Savrupmāju apbūves teritorija (DzS)  Mežu teritorija (M)  Detālplānojuma teritorija |  |

Attīstības un plānošanas pārvaldes Teritorijas plānotāja A. Sprūde

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU